Lars Ove Aunli

Lars Ove Aunli (født 8. mars 1993) er en norsk langrennsløper, som representerer Strindheim IL. Han representerte tidligere Kyrksæterøra IL, men byttet til Strindheim da han ble senior.

Han er sønn av de tidligere langrennsløperne Berit Aunli og Ove Aunli.

 Idrettskarriere 
Aunli vant Rindalsrennet 2013, foran Hallvard Løfald og Andreas Myran Steen. Han vant også Meråkerrennet 2013 i desember.Langrenn.com - Myrseth og Aunli vant i Meråker, besøkt 1. februar 2015.

I 2014 vant han seniorklassen i Ogndalsrennet.Langrenn.com - Aunli og Berg best i Ogndalsrennet, besøkt 1. februar 2015. Han kom på 7.-plass ved Storlirennet, og 2.-plass ved Rindalsrennet.Levangeravisa - Vant generalprøven, besøkt 1. februar 2015. Ved Norgesmesterskapet på ski 2014 kom han på 25.-plass på 30 kilometer skibytte.Avisa Sør-Trøndelag - Sterk 25.-plass til Aunli , besøkt 1. februar 2015. På 15 km klassisk kom han på 37.-plass. 

Han vant sitt første NM-gull ved Norgesmesterskapet på ski 2015, der Strindheim vant 3 x 10 km stafett, med Aunli, Tomas Northug og Petter Northug på laget. Individuelt kom han på 23.-plass på 30 km skiathlon og 33.-plass på 15 km fri teknikk.

 Referanser 

 Eksterne lenker 

  Profil hos Team Veidekke

Kategori:Norske langrennsløpere
Kategori:Norgesmestere i langrenn
Kategori:Fødsler i 1993